**Қостанай облысы әкімдігі білім басқармасының «Арқалық қаласы білім бөлімінің Б.Байқадамов атындағы балалар музыка мектебі» КММ**

**Курс тақырыбы:** *«Музыкалық білім берудегі этносольфеджио пәнінің өзектілігі»*

**Директордың оқу-ісі жөніндегі орынбасары**

*Сембіғұл Назира Әділханқызы*

**Арқалық 2021 жыл**

**«Музыкалық білім берудегі этносольфеджио пәнінің өзектілігі» атты біліктілік арттыру курсының есебі**

Республикалық қосымша білім беру оқу әдістемелік орталығы білім беру жүйесінде балалар музыка және өнер мектептеріне арналған оқу бағдарламалары мен әдістемелік ұсыныстар жасайды.Балаларға қосымша білім беру бағдарламаларын іске асыратын ұйымдардың педагогтері және бейіні бойынша мамандарына арналған біліктілікті арттыру курсы 18 мен 29 қазан аралығында ұйымдастырылды. **Педагогтердің біліктілігін арттыру курсы** - ол оқыту мен оқыту сапасын арттыру үшін жаңа білім алуға, сондай-ақ бұрын алған кәсіби білімдерін, біліктерін, дағдылары мен құзыреттерін қолдауға, кеңейтуге, тереңдетуге және жетілдіруге мүмкіндік беретін кәсіптік оқыту нысаны.Осы курста бізге бөлім әдіскері Республикалық қосымша білім беру оқу-әдістемелік орталығының ғылыми-техникалық бағыттағы **Жадыра Утегеновна болды.**Этносольфеджионің мақсаты – қазақ музыкалық тілін практикалық меңгерумен, оның логикалық-құрылымдық заңдылық жүйесін түсінудің тірегі болады. Қазақ халқының ұлттық шығармашылығының және кәсіби өнерінің керемет үлгілерін түсіне қабылдауды тәрбиелеу.Бұл курста біз тек ғана этносольфеджио пәніне ғана тоқталмай,қазіргі заманғы жаңа технологиялар мен тиімді қолжетімді программалармен таныстық. Алғашқы сабақ психологиялық түрлі тренингтерден басталды.Сонымен қатар Қосымша білім беру ұйымдарында жемқорлыққа қарсы күрес шаралары және Мәңгілік Ел» жалпыұлттық идеясын, «Рухани жаңғыру» бағдарламасын іске асыру жағдайында өскелең ұрпақтың бойында рухани-адамгершілік құндылықтарды тәрбиелеудің өзекті мәселелеріне ерекше тоқталды.28 қазан күні осы курстан алған білімімізді практикалық тұрғыда шыңдау мақсатында жоба қорғадық мен өзіме **Балалар саз және өнер мектептерінде оқу – тәрбие үрдісін ұйымдастырудың жаңа тәсілдері «Этносольфеджио пәнін жүргізудің негізгі жұмыс түрлері және бағыттары»** атты тақырыпта жоба қорғадым**.**Бұл тақырыпты алуымның негізгі мақсатым елімізде болып жатқан ғылымдағы, білімдегі көптеген өзгерістер мен жаңалықтарға байланысты оқу жүйесін,оның бағдарламасын уақыт талабына сай жаңартып отыру, заман талабына сай білімді оқушыларды дайындау басты мәселе болып отыр.Сол себепті осы тақырыпта қорғап шықтым. Курс соңы 80 сағаттық оқыған білімімізді тексеру үшін тест тапсырдық, 100 %-дың 92 %-ын жинадым.

Ұлттық өнер тұңғиық тереңде жатқан байлық. Ұлттық өнерді,әсіресе қазақтың ұлттық музыка өнерін түсіну, меңгеру - осы байлықты бойға сіңіру деген сөз. Бүгінгі күндері музыкалық өнер ахуалы көптеген жаңа міндеттер қоюда.Өнер сүюшілер , әсіресе осы өнерді насихаттаушыларға жаңа талаптар жүктейді.Бүгінгі күнде қазақ балалар музыка мектептерінде сольфеджио бағдарламалары европа классикалық және орыс музыкалары дәстүрлеріне сүйеніп отыр.Сол себепті этносольфеджио курсының негізіне қазақтың аспаптық және өлеңдік жыр өнерін салуда.Осы пән бойынша курсын өткізу басқа өңірлерде бастау алғанына көп болғанымен біздің өңірде тек енді қолға алынып отыр.Осы курста мен өзіме көптеген керекті ақпараттар жинадым десем болады.Болашақта игерген білімімді практикалық түрде қолдану мақсатында этносольфеджио пәнінің саз мектептеріне арналған оқу бағдарламалары, лекторлардың арнай берген электронды әдістемелік нұсқаулықтарына сүйене отырып , осы этносольфеджио пәнін мектебімізге енгізу қолға алынса деймін. Барша курс ұйымдастырушыларына алғыс айта отырып, курстастарыма этносольфеджио пәні арқылы қазақтың дәстүрлі музыкасын сақтап қалу және ары қарай дамыту жолында шығармашылық табыстар тілеймін!

Қазақстанның әр аумағынан жиналған мықты тәлімгер,ұстаздарымыз болды. Тоқтала кетсем,

**Мукушева Салтанат Булатовна**, «Өрлеу» БАҰО» АҚФ Қарағанды облысы бойынша педагогикалық қызметкерлердің біліктілігін арттыру институтының білім беру үдерісін психологиялық-педагогикалық сүйемелдеу кафедрасының меңгерушісі, педагогика ғылымдарының кандидаты.

**Сагинбаева Анар Жуматовна**, Атырау қаласы Оқушылар орталығының педагог- психологы.

**Жакаева Асель Саматкалиевна**, Талдықорған қаласындағы Қ.Байсейітов атындағы саз колледжінің оқытушысы.

**Таскарин Онгарбек Урманбекулы**, Нұр-Сұлтан қаласы №1 Балалар музыкалық мектебінің қосымша білім беру педагогі, өнертану ғылымдарының магистрі.

**Мухамеджанова Жанар Турсуновна**, Қазақ ұлттық өнер университеті колледжінің оқытушысы.

**Баймуратова Айжан Мадыхалыевна**, Шымкент қаласы Ж.Омарова атындағы №1 балалар саз мектебінің қосымша білім беру педагогі Біздің куратор

**Нурымбетова Жамила Игиликовна**, Орал қаласы, Құрманғазы атындағы саз колледжінің жоғары санатты арнайы пән оқытушысы, педагогика ғылымдарының магистрі

**Ибрагим Дана Тургуновна,** Қазақ ұлттық өнер университетінің оқытушысы

**Кожахметова Жангул Аубакировна**, Тәттімбет атындағы Қарағанды өнер колледжінің оқытушысы, өнертану ғылымдарының кандидаты

**Абдрахметова Алтыншаш Касымовна**, ҚР БҒМ Республикалық қосымша білім беру оқу-әдістемелік орталығының ғылыми-техникалық бағыт бөлімінің жетекшісі .Біздің топ кураторымыз болды.

**Раимбаев Данияр Исраилович,** ҚР Сыбайлас жемқорлыққа қарсы іс-қимыл агенттігінің Нұр-Сұлтан қаласы бойынша департаменті Превенция және парасаттылық басқармасының бас маманы, өңірлік даму магистрі

**Асанғазы Оразкүл Асанғазықызы**, қоғам қайраткері, ҚР Парламент Мәжілісінің V шақырылым депутаты

Бұл оқытушылар әр түрлі бағытта өз әдістемелерімен, методикаларымен бөлісті. Пәннің маңызы, мазмұны, деректер,балалармен тіл табысу, пайда болған мәселелерді шешуде жол көрсетті.

 